《春日园居雨中作》
明代·许宗鲁

南山云雾暗长安，坐惜芳菲欲向阑。
海燕归迟春色暮，谷莺愁剧雨声寒。
柔添柳线垂金水，湿重花梢压绣栏。
安得东风开暖霁，曲江走马恣游观。

作者简介：（1490—1559）陕西咸宁人，字东侯，号少华。正德十二年进士。改庶吉士，历官监察御史、右佥都御史，巡抚保定、辽东。开府雄边，多所建置。致仕归，构草堂，积图书，置酒赋诗，作词曲为乐。书法尤善。有《少华集》等。